
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 112 

17 Μαίου 2011 


ΠΕΡ ΙΕΧΟΜ ΕΝΑ 

ΠΡΟΕΔΡΙΚΑ ΔΙΑΤΑΓΜΑΤΑ 

46. Ίδρυση Τμήματος Τροχαίας και Σταθμού Τροχαί- 

ας Βόρειου Οδικού Άξονα Κρήτης. 1 

47. Ίδρυση Γυναικείας Ιερός Κοινοβιακής Μονής Ει- 

σοδίων της Θεοτόκου, της Ιερός Μητροπόλεως 
Μαρωνείας και Κομοτηνής, στην περιοχή «Παν- 
δρόσου», της Δημοτικής Ενότητας Κομοτηνής, 
του Δήμου Κομοτηνής, του Νομού Ροδόπης. 2 

48. Τροποποίηση του Π.Δ/τος 4/2008 «Σύσταση Ειδι¬ 
κών Υπηρεσιών ΔημοσίωνΈργων Μελετών - Κατα¬ 
σκευών, Λειτουργίας και Συντήρησης Έργων Πα¬ 
ραχώρησης» (Α' 13), όπως τροποποιημένο ισχύει. 3 


ΠΡΟΕΔΡ ΙΚΑ ΔΙΑΤ ΑΓΜΑΤΑ 

(ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΟΜ. 46 

Ίδρυση Τμήματος Τροχαίας και Σταθμού Τροχαίας 
Βόρειου Οδικού Άξονα Κρήτης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Το άρθρο 11 παρ. 1 περιπτ. α', β' και στ' του ν. 1481/1984 
«Οργανισμός Υπουργείου Δημόσιας Τάξης» (Α' -152), 
όπως το άρθρο αυτό αντικαταστάθηκε με το άρθρο 1 
παρ. 1 του ν. 1590/1986 (Α' - 49). 

2. Τα άρθρα 14 παρ. 7 και 28 παρ. 1 του ν. 2800/2000 
«Αναδιάρθρωση Υπηρεσιών Υπουργείου Δημόσιας Τά¬ 
ξης, σύσταση Αρχηγείου Ελληνικής Αστυνομίας και άλ¬ 
λες διατάξεις» (Α' - 41). 

3. Το άρθρο 90 του Κώδικα Νομοθεσίας για την Κυβέρ¬ 
νηση και τα κυβερνητικά όργανα, που κωδικοποιήθηκε 
με το άρθρο πρώτο του π.δ. 63/2005 (Α' - 98). 

4. Το άρθρο 22 παρ. 3 του ν. 2362/1995 «Περί δημοσί¬ 
ου λογιστικού ελέγχου των δαπανών του κράτους και 
άλλες διατάξεις (Α' - 247), όπως ισχύει. 

5. Το π.δ. 184/2009 «Σύσταση Υπουργείου Προστασί¬ 
ας του Πολίτη και καθορισμός των αρμοδιοτήτων του» 
(Α' - 213). 


6. Την 2672 από 3-12-2009 απόφαση του Πρωθυπουρ¬ 
γού και του Υπουργού Οικονομικών «Καθορισμός αρ¬ 
μοδιοτήτων του Υφυπουργού Οικονομικών Φίλιππου 
Σαχινίδη» (Β' - 2408). 

7. Την 7004/3/52 από 21-10-2010 απόφαση του Πρω¬ 
θυπουργού και του Υπουργού Προστασίας του Πολίτη 
«Ανάθεση αρμοδιοτήτων στον Υφυπουργό Προστασίας 
του Πολίτη Εμμανουήλ Όθωνα» (Β' - 1682). 

8. Το γεγονός ότι από τις διατάξεις του παρόντος 
διατάγματος προκαλούνται δαπάνες σε βάρος του κρα¬ 
τικού προϋπολογισμού ύψους 270.000,00 ευρώ περίπου, 
για το έτος 2011 και 60.000,00 ευρώ περίπου, για το έτος 
2012 και καθένα από τα επόμενα έτη. Από τις ανωτέρω 
δαπάνες εκείνες του έτους 2011 θα αντιμετωπισθούν 
από τις σχετικές πιστώσεις του εκτελούμενου προϋ¬ 
πολογισμού του Υπουργείου Προστασίας του Πολίτη 
(Ε.Φ. 43-110 «ΕΛΛΗΝΙΚΗ ΑΣΤΥΝΟΜΙΑ», Κ.Α.Ε. των ομάδων 
0800, 1100,1200,1300, 1400, 1500, 1600, 1700 και 1900), 
ενώ εκείνες του έτους 2012 και καθενός απ’ τα επόμε¬ 
να έτη θα αντιμετωπίζονται από τις πιστώσεις που θα 
εγγράφονται για το σκοπό αυτό στον ανωτέρω ΠΎ. 

9. Την υπ' αριθμ. 69/2011 Γνωμοδότηση του Συμβουλίου 
της Επικράτειας, ύστερα από πρόταση των Υφυπουρ¬ 
γών Οικονομικών και Προστασίας του Πολίτη, αποφα¬ 
σίζουμε: 

Άρθρο 1 

Ίδρυση Υπηρεσιών Τροχαίας 

1. Ιδρύεται Τμήμα Τροχαίας Βόρειου Οδικού Άξονα 
Κρήτης, με έδρα το δήμο Ρεθύμνης, το οποίο υπάγεται 
διοικητικά στην Γ ενική Αστυνομική Διεύθυνση Περιφέ¬ 
ρειας Κρήτης και ασκεί τις αρμοδιότητες της αστυνο¬ 
μίας τροχαίας στη περιοχή δικαιοδοσίας του. 

2. Στην ίδια ως άνω Γενική Αστυνομική Διεύθυνση 
ιδρύεται, επίσης, Σταθμός Τροχαίας Βόρειου Οδικού 
Άξονα Κρήτης, με έδρα τη δημοτική ενότητα Νεάπο¬ 
λης του δήμου Αγίου Νικολάου, ο οποίος υπάγεται 
διοικητικά στο Τμήμα Τροχαίας της προηγουμένης 
παραγράφου. 

Άρθρο 2 

Διάρθρωση - Αρμοδιότητες 

Το Τμήμα Τροχαίας του προηγούμενου άρθρου διαρ¬ 
θρώνεται ως εξής: 

α. Στο Γραφείο Τροχονομικής Αστυνόμευσης, το οποίο 
λειτουργεί επί 24ώρου βάσεως και λαμβάνει όλα τα 
μέτρα για την εφαρμογή των διατάξεων του Κώδικα 
Οδικής Κυκλοφορίας και γενικά της νομοθεσίας περί 
οχημάτων και κυκλοφορίας, που αφορούν στην πρόλη¬ 
ψη και τη βεβαίωση των τροχονομικών παραβάσεων 
στην περιοχή αρμοδιότητάς του. Επιπλέον, το Γ ραφείο 
αυτό είναι αρμόδιο για τη διερεύνηση και τη διενέργεια 
προανάκρισης των οδικών τροχαίων ατυχημάτων, τη 
σύνταξη και διαβίβαση εισηγήσεων προς τις αρμόδιες 
αρχές για την εγκατάσταση και συντήρηση της κατα- 
κόρυφης και οριζόντιας σήμανσης του οδικού άξονα 
καθώς και τη λήψη όλων των αναγκαίων μέτρων, κατά 
λόγο αρμοδιότητας, για την εξασφάλιση της δημόσιας 
κυκλοφορίας, ώστε να μην δημιουργείται κίνδυνος σε 
πρόσωπα ή ζημία σε άλλα έννομα αγαθά. 

β. Στο Γραφείο Διοικητικής Υποστήριξης, το οποίο 
είναι αρμόδιο για το χειρισμό θεμάτων προσωπικού, τη 
διαχείριση του χρηματικού και υλικού, την εξασφάλιση 
της γραμματειακής εξυπηρέτησης και της εσωτερικής 
λειτουργίας του Τμήματος, την τήρηση του αρχείου, 
την καταχώριση παραβάσεων, τη διεκπεραίωση των 
αιτημάτων διοικητικής φύσεως, την τήρηση στατιστικών 
στοιχείων, καθώς και την υποβολή εισηγήσεων για τα 
οδικά τροχαία ατυχήματα. 

Άρθρο 3 

Προϊστάμενοι Υπηρεσιών - Αρμοδιότητες 

1. Ως Διοικητής του Τμήματος Τροχαίας Βόρειου Οδι¬ 
κού Άξονα Κρήτης ορίζεται Αστυνομικός Υποδιευθυντής 
ή Αστυνόμος Α', ο οποίος έχει τα καθήκοντα και τις 
υποχρεώσεις που προβλέπονται από τις διατάξεις του 
άρθρου 28 του π.δ. 141/1991 (Α' - 58), και επιπλέον: 

α. Σε περιπτώσεις τέλεσης σοβαρών τροχαίων ατυχημά¬ 
των μεταβαίνει αμέσως επιτόπου και επιλαμβάνεται προ¬ 
σωπικά για την αντιμετώπιση της κατάστασης, συντονίζει 
τις υπηρεσιακές ενέργειες, επιμελείται της προανάκρισης 
και αναφέρει στην προϊσταμένη του Υπηρεσία. 

β. Συνεργάζεται, με τους διευθυντές των Αστυνομι¬ 
κών Διευθύνσεων Νομών, τους διοικητές των Τμημάτων 
Τροχαίας και των λοιπών αστυνομικών Υπηρεσιών των 
Αστυνομικών Διευθύνσεων και της Γ ενικής Αστυνομικής 
Διεύθυνσης Περιφέρειας Κρήτης, καθώς και με άλλους 
αρμόδιους φορείς και Υπηρεσίες, στο πλαίσιο εκπλή¬ 
ρωσης της αποστολής της Υπηρεσίας του ή παροχής 
νόμιμης συνδρομής στο έργο των άλλων Υπηρεσιών. 

2. Ο Υποδιοικητής του Τμήματος Τροχαίας Βόρειου 
Οδικού Άξονα Κρήτης είναι Αστυνόμος Α' ή κατώτερος 
αξιωματικός και έχει τις ακόλουθες αρμοδιότητες: 

α. Είναι άμεσος βοηθός του διοικητή και αναπληρώνει 
αυτόν σε περίπτωση απουσίας ή κωλύματος. 

β. Επιβλέπει τη διεξαγωγή των εργασιών και συντονίζει 
τη δράση στους τομείς ευθύνης που του ανατίθενται. 

γ. Ενημερώνεται για τα προβλήματα των τομέων ευθύ¬ 
νης του, αξιολογεί αυτά και συμμετέχει στο σχεδίασμά 
διάταξης της υπηρεσίας, για την αντιμετώπισή τους. 

δ. Λαμβάνει γνώση της εισερχόμενης αλληλογραφίας 
και προσυπογράφει όλα τα έγγραφα τα οποία υπογρά¬ 
φει ο διοικητής, ανάλογα με τους τομείς ευθύνης του. 


ε. Συντάσσει τις εκθέσεις ικανότητας του προσωπικού 
του Τμήματος. 

στ. Εκτελεί κάθε άλλη αρμοδιότητα που ανατίθεται σ’ 
αυτόν από τον οργανισμό και κανονισμούς της Ελληνι¬ 
κής Αστυνομίας ή από ειδικές διατάξεις. 

3. Ως Διοικητής του Σταθμού Τροχαίας Βόρειου Οδικού 
Άξονα Κρήτης ορίζεται Υπαστυνόμος Α' ή Β' ο οποίος 
έχει τα καθήκοντα και τις υποχρεώσεις που προβλέπο- 
νται από τις διατάξεις του άρθρου 33 του π.δ. 141/1991. 

Άρθρο 4 
Έναρξη ισχύος 

Η ισχύς του παρόντος διατάγματος αρχίζει από τη 
δημοσίευσή του στην Εφημερίδα της Κυβερνήσεως. 

Στον Υπουργό Προστασίας του Πολίτη αναθέτουμε τη 
δημοσίευση και εκτέλεση του παρόντος διατάγματος. 

Αθήνα, 16 Μάίου 2011 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΚΩΝ ΠΡΟΣΤΑΣΙΑΣ ΤΟΥ ΠΟΛΙΤΗ 

ΦΙΛΙΠΠΟΣ ΣΑΧΙΝΙΔΗΣ ΕΜΜΑΝΟΥΗΛ ΟΘΩΝΑΣ 

-♦- 

( 2 ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 47 
Ίδρυση Γυναικείας Ιεράς Κοινοβιακής Μονής Εισοδίων 
της Θεοτόκου, της Ιεράς Μητροπόλεως Μαρωνείας 
και Κομοτηνής, στην περιοχή «Πανδρόσου», της Δη¬ 
μοτικής Ενότητας Κομοτηνής, του Δήμου Κομοτη¬ 
νής, του Νομού Ροδόπης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Τ ου άρθρου 39 παρ. 3 του Ν. 590/1977 «Περί του Κα¬ 
ταστατικού Χάρτου της Εκκλησίας της Ελλάδος» (Α' 146) 
και 

β) Του άρθρου 90 του Κώδικα Νομοθεσίας για την 
Κυβέρνηση και τα Κυβερνητικά Όργανα, που κυρώθηκε 
με το άρθρο πρώτο του Π.Δ. 63/2005 (Α' 98). 

γ) Των άρθρων 1, 2, 283 και 286 του ν. 3852/2010 (Α' 87) 
«Νέα Αρχιτεκτονική της Αυτοδιοίκησης και της Αποκε¬ 
ντρωμένης Διοίκησης - Πρόγραμμα Καλλικράτης». 

δ) Του άρθρου 1 της 45892/11-8-10 υπουργικής απο- 
φάσεως (Β' 1292) «Πρωτοβάθμιοι και Δευτεροβάθμιοι 
Οργανισμοί Τοπικής Αυτοδιοίκησης της Χώρας με 
το Ν. 3852/2010 και αναλογική κατανομή πληθυσμού 
στις δημοτικές κοινότητες του άρθρου 2, παρ. 4 του 
Ν. 3852/2010, ο οποίος δεν είναι δυνατόν να κατανεμη- 
θεί, λόγω ελλιπών στοιχείων τόπου εγκατάστασης». 

2. Την υπ’ αριθμ. 48/2010 σύμφωνη γνώμη του Επιχωρί¬ 
ου Μητροπολίτου της Ιεράς Μητροπόλεως Μαρωνείας 
και Κομοτηνής. 

3. Την έγκριση της Διαρκούς Ιεράς Συνόδου της Εκ¬ 
κλησίας της Ελλάδος, που δόθηκε στην Θ'/16-11-2010 
Συνεδρία της 154ης Συνοδικής Περιόδου. 

4. Το γεγονός ότι από τις διατάξεις του παρόντος 
διατάγματος αυτού δεν προκαλείται δαπάνη σε βάρος 
του Κρατικού Προϋπολογισμού. 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 

5. Την 50/2011 γνωμοδότηση του Συμβουλίου της Επι¬ 
κράτειας, με πρόταση της Υπουργού Παιδείας, Δια Βίου 
Μάθησης και Θρησκευμάτων, αποφασίζουμε: 

Άρθρο 1 

Ιδρύεται Γυναικεία Ιερά Κοινοβιακή Μονή Εισοδίων 
της Θεοτόκου, της Ιεράς Μητροπόλεως Μαρωνείας και 
Κομοτηνής, στην περιοχή «Πανδρόσου», της Δημοτικής 
Ενότητας Κομοτηνής, του Δήμου Κομοτηνής, του Νομού 
Ροδόπης». 

Άρθρο 2 

Η ισχύς του παρόντος αρχίζει από τη δημοσίευσή του 
στην Εφημερίδα της Κυβερνήσεως. 

Στην Υπουργό Παιδείας, Δια Βίου Μάθησης και Θρη¬ 
σκευμάτων αναθέτουμε τη δημοσίευση και εκτέλεση 
του παρόντος διατάγματος. 

Αθήνα, 6 Μαΐου 2011 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

Η ΥΠΟΥΡΓΟΣ ΠΑΙΔΕΙΑΣ, 

ΔΙΑ ΒΙΟΥ ΜΑΘΗΣΗΣ ΚΑΙ ΘΡΗΣΚΕΥΜΑΤΩΝ 

ΑΝΝΑ ΔΙΑΜΑΝΤΟΠΟΥΛΟΥ 
-♦- 

(3) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 48 
Τροποποίηση του Π.Δ/τος 4/2008 «Σύσταση Ειδικών Υπη¬ 
ρεσιών Δημοσίων Έργων Μελετών - Κατασκευών, Λει¬ 
τουργίας και Συντήρησης'Εργων Παραχώρησης» (Α' 13), 
όπως τροποποιημένο ισχύει. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α. Της παραγράφου 1 του άρθρου 5 του Ν. 679/1977, 
«Περί αυξήσεως θέσεων προσωπικού του Υπουργείου 
ΔημοσίωνΈργων και ρυθμίσεως συναφών θεμάτων» (Α' 
245) όπως τροποποιήθηκαν και συμπληρώθηκαν με την 
παρ. 1, του άρθρου 23 του Ν. 1418/1984 (Α' 23). 

β. Του άρθρου 90 του Κώδικα που κυρώθηκε με το 
άρθρο πρώτο του Π.Δ/τος 63/2005 «Κωδικοποίηση της 
Νομοθεσίας για την Κυβέρνηση και τα Κυβερνητικά 
Όργανα» (Α' 98). 

γ. Του άρθρου 6 παρ. 2 και του άρθρου 12 του 
Π.Δ. 189/2009 «Καθορισμός και ανακατανομή αρμοδιο¬ 
τήτων των Υπουργείων» (Α' 221). 

2. Την αριθμ. οικ. 69139/7766/21-12-2009 κοινή απόφα¬ 
ση του Πρωθυπουργού και του Υπουργού Υποδομών, 
Μεταφορών και Δικτύων «Ανάθεση αρμοδιοτήτων του 
Υπουργού Υποδομών, Μεταφορών και Δικτύων, στους 
Υφυπουργούς Υποδομών, Μεταφορών και Δικτύων» 
(Β' 2514). 

3. Το αριθμ. ΕΠΠ/ΓΕΝ/Δ-Θ/οικ.3794/14.12.2010 έγγραφο 
της Ειδικής Υπηρεσίας Δημοσίων Έργων Μελετών - 
Κατασκευών,Έργων Παραχώρησης Πελοποννήσου του 


Υπουργείου Υποδομών, Μεταφορών και Δικτύων με το 
οποίο ζητεί την ανακατανομή του προσωπικού της υπη¬ 
ρεσίας, μεταξύ των τμημάτων της, λόγω της ένταξης 
σε αυτό δύο νέων έργων. 

4. Το γεγονός ότι από τις διατάξεις αυτού του διατάγ¬ 
ματος, δεν προκαλείται δαπάνη σε βάρος του κρατικού 
προϋπολογισμού. 

5. Την γνωμοδότηση αριθμ. Δ 70/2011 του Συμβουλίου 
της Επικράτειας, μετά από πρόταση του Υφυπουργού 
Υποδομών, Μεταφορών και Δικτύων, αποφασίζουμε: 

Αρθρο 1 

Η παραγ. 1 του άρθρου 4 του Π.Δ/τος 4/2008 (Α'13) 
αντικαθίσταται ως εξής: «Το προσωπικό της ΕΥΔΕ καθο¬ 
ρίζεται σε ογδόντα (80) υπαλλήλους που κατανέμονται 


κατά κατηγορία και κλάδο ως εξής: 

Α. ΚΑΤΗΓΟΡΙΑ ΠΕ ΘΕΣΕΙΣ 

- Πολιτικών Μηχανικών 20 

- Αρχιτεκτόνων Μηχανικών 2 

- Ηλεκτρολόγων Μηχανικών 1 

- Μηχανολόγων Μηχανικών 1 

- Αγρονόμων - Τοπογράφων Μηχανικών 6 

- Διοικητικού -Οικονομικού 6 

- Γεωλόγων 2 

- Γεωπόνων - Δασολόγων 2 

- Πληροφορικής 2 

- Μηχανικών Περιβάλλοντος 2 

Β. ΚΑΤΗΓΟΡΙΑ ΤΕ ΘΕΣΕΙΣ 

- Μηχανικών Πολιτικών 6 

- Πληροφορικής 1 

- Διοικητικού - Λογιστικού 1 

- Εργοδηγών 3 

Γ. ΚΑΤΗΓΟΡΙΑ ΔΕ ΘΕΣΕΙΣ 

-Τεχνικού 7 

- Προσωπικού Η/Υ 5 

- Διοικητικού - Λογιστικού 10 

Δ. ΕΙΔΙΚΟ ΕΠΙΣΤΗΜΟΝΙΚΟ ΠΡΟΣΩΠΙΚΟ ΘΕΣΕΙΣ 

- Πολιτικών Μηχανικών 

(ειδικευμένων σε θέματα διαχείρισης 2 

έργων με παραχώρηση) 

- Αγρονόμων - Τοπογράφων Μηχανικών 

(ειδικευμένων σε θέματα 1 

διαχείρισης έργων με παραχώρηση) 

ΣΥΝΟΛΟ: 80» 

Άρθρο 2 


Η ισχύς του παρόντος διατάγματος αρχίζει από τη 
δημοσίευσή του στην Εφημερίδα της Κυβερνήσεως. 

Στον Υπουργό Υποδομών, Μεταφορών και Δικτύων, 
αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 11 Μάίου 2011 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

Ο ΥΦΥΠΟΥΡΓΟΣ 

ΥΠΟΔΟΜΩΝ, ΜΕΤΑΦΟΡΩΝ ΚΑΙ ΔΙΚΤΥΩΝ 

ΙΩΑΝΝΗΣ ΜΑΓΚΡΙΩΤΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υορφιί ΡΥΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


• Η τιμή πώλησης μεμονωμένων Φ.Ε.Κ. σε μορφή σά-Γοηπ από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• ΗκαταβολήγίνεταισεόλεςτιςΔημόσιεςΟικονομικέςΥπηρεσίες(Δ.Ο.Υ.).Τοπρωτότυποδιπλότυπο(έγγραφοαριθμ.πρωτ.9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: Μάρνη 8 , τηλ.: 210 8220885, 210 8222924, 210 5279050. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν. 61 . 91 ·) 


Ηλεκτρονική Διεύθυνση: ήί1ρ://νννννν.β1.9Γ - θ-πιαΝ: ννοόπΐ3δ1θΓ.θ1@βί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=00 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


* Ο 1 Ο Ο 1 1217051 10004* 



ΚΑΠΟΔΙΣΤΡΙΟΥ 34 * * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 








































































